In atentia directorului general al companiei Tarom

In baza legii 544 privind accesul la informatiile de interes public va rugam sa ne comunicati urmatoarele:

   1. Care este temeiul legal in baza caruia compania TAROM a acceptat secretizarea contractului referitor la realizarea emisiunii Vreau sa fiu stewardesa?

   2. In raspunsul trimis HotNews.ro in 22.07.2009 ne-ati comunicat urmatoarele: În urma solicitării dvs. înregistrate cu numărul PC 331/16.07.09, Biroul de Presă al companiei TAROM a solicitat acordul, în scris, S.C. C.L.I.R. MEDIA GROUP S.R.L pentru a vă permite consultarea contractului încheiat cu compania TAROM, pentru emisiunea „Vreau să fiu stewardesă”. Solicitarea a primit răspuns negativ. Vă retransmitem considerentele în baza cărora a fost formulat acest răspuns: “Dată fiind natura comercială a prevederilor conţinute în contract şi caracterul confidenţial al tuturor operaţiunilor derulate de către Clir Media cu clienţii şi furnizorii acesteia, nu putem să comunicăm altor părţi informaţii legate de conţinutul sau derularea contractelor”. 

   3. Va atentionam ca TAROM intra in sfera de aplicare a Legii nr. 544/2001 privind liberul acces la informatiile de interes public, care – in art. 2 lit. a – prevede ca „in sensul prezentei legi prin autoritate sau instituţie publică se înţelege orice autoritate ori instituţie publică ce utilizează sau administrează resurse financiare publice, orice regie autonomă, companie naţională, precum şi orice societate comercială aflată sub autoritatea unei autorităţi publice centrale ori locale şi la care statul român sau, după caz, o unitate administrativ-teritorială este acţionar unic ori majoritar”, iar potrivit lit. b „prin informaţie de interes public se înţelege orice informaţie care priveşte activităţile sau rezultă din activităţile unei autorităţi publice sau instituţii publice, indiferent de suportul ori de forma sau de modul de exprimare a informaţiei”.

   4. Prin urmare, va solicitam sa ne comunicati care este situaţia de exceptare a acestui contract de la liberul acces al publicului, in raport de art. 12 din Legea nr. 544/2001 si, mai ales, sa indicati care anume informatii din cuprinsul contractului se incadreaza in aceasta situatie de exceptie si de ce (in nici un caz neputand fi vorba despre intregul contract).

   5. Va solicitam totodata sa considerati prezenta drept reclamatie administrativa impotriva raspunsului comunicat de dvs. anterior, in temeiul art. 21 alin. 2 din Legea nr. 544/2001.

   6. Va rugam sa ne comunicati numarul de inregistrare al solicitarii HotNews.ro
Va multumim,